A Bizottság határozata
(2004. január 6.)
a harmadik országokból származó lósperma behozatalára feljogosított spermagyűjtő központok jegyzékének megállapításáról szóló 2000/284/EK határozat tizenhatodik alkalommal történő módosításáról
(az értesítés a C(2003) 5313. számú dokumentummal történt)
(EGT vonatkozású szöveg)
(2004/70/EK)
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1], és különösen annak 17. cikke (3) bekezdésének b) pontjára,
mivel:
(1) Ausztrália illetékes hatóságai hivatalosan tájékoztatták a Bizottságot, hogy két, korábban a 92/65/EGK irányelv rendelkezéseinek megfelelően a Bizottsághoz bejelentett lóspermagyűjtő központ engedélyezését visszavonták.
(2) A Szlovák Köztársaság illetékes hatóságai hivatalosan tájékoztatták a Bizottságot egy további lóspermagyűjtő központnak a 92/65/EGK irányelvvel összhangban történő engedélyezéséről.
(3) Az Amerikai Egyesült Államok illetékes hatóságai hivatalosan tájékoztatták a Bizottságot kilenc további lóspermagyűjtő központnak a 92/65/EGK irányelvvel összhangban történő engedélyezéséről, valamint másik négy lóspermagyűjtő központ engedélyezéssel kapcsolatos adatainak módosításáról
(4) Szerbiát és Montenegrót az ISO országkód szerinti sorrendben fel kell venni a jegyzékbe.
(5) Figyelembe kell venni, hogy a csatlakozó államok a tervek szerint 2004. május 1-jén csatlakoznak a Közösséghez.
(6) Az érintett harmadik országoktól kapott új információk alapján módosítani kell a jegyzéket, és a módosításokat az érthetőség kedvéért a mellékletben ki kell emelni.
(7) A 2000/284/EK határozatot [2] ezért ennek megfelelően módosítani kell.
(8) Az e határozatban előírt intézkedések összhangban vannak az Állat-egészségügyi Állandó Bizottság véleményével,
ELFOGADTA EZT A HATÁROZATOT:
1. cikk
A 2000/284/EK határozat melléklete helyébe e határozat melléklete lép.
2. cikk
Ennek a határozatnak a tagállamok a címzettjei.
Kelt Brüsszelben, 2004. január 6-án.